open-index/open-wikipedia-markdown huggingface dataset:
Johannes I Tzimiskes

[duimnael|220px|Grootprins [Swjatoslaf I van Kiëf hou samesprekings met keiser Johannes.]]

**Johannes I Tzimiskes** (Grieks: Ιωάννης Α΄ Τζιμισκής; omstreeks 925 – 10 Januarie 976) was die Bisantynse keiser van 11 Desember 969 tot met sy dood. Hy was ’n briljante generaal en in sy kort bewind is die ryk se grense uitgebrei en Bisantium self versterk.

## Vroeë lewe 
Tzimiskes is iewers in 925 gebore as lid van die Kourkouas-familie, wat van Armeense oorsprong was. Sy ma was die suster van die toekomstige keiser Nikephoros II Phokas.

Dit lyk of hy op ’n jong ouderdom by die leër aangesluit het, aanvanklik onder Phokas se bevel. Hy het vinnig opgang gemaak en het die politieke en militêre bevel van die streek Armenië oorgeneem voor hy 25 was. Sy huwelik met Maria Skleraina het hom verbind aan die invloedryke Skleroi-familie.

Die Bisantynse Ryk was in ’n oorlog betrokke met sy oostelike bure en die verskeie onafhanklike en semi-onafhanklike state wat ontstaan het ná die verbrokkeling van die Abbasidiese Kalifaat. Die belangrikste was die Emiraat van Aleppo. Armenië het tussen die twee ryke gelê en Johannes het sy streek suksesvol verdedig. Hy en sy soldate het daarna by die hoofleër aangesluit, wat onder bevel van Nikephoros Phokas was.

Nikephoros het ’n reeks oorwinnings behaal en die grense uitgebrei deur sowat 60 grensstede, onder meer Aleppo, te verower. Johannes het in die oorlog uitgeblink, onder sy oom en as bevelvoerder van dele van die leër. Met die dood van keiser Romanos II in 963 het Johannes sy oom aangespoor om die troon oor te neem. Daarna is hy weens ’n gekonkel van sy bevel onthef. Hy het toe met Nikephoros se vrou, Theophano, met wie hy ’n verhouding gehad het, saamgesweer om hom te vermoor.

## Bewind 
Nadat Nikephoros vermoor is en Johannes keiser geword het, het hy sy swaer Bardas Skleros gestuur om ’n rebellie te onderdruk deur Johannes se neef Bardas Phokas, wat sy oom wou opvolg. Hy het ook met Theodora getrou om sy posisie te versterk.

In ’n reeks veldtogte teen die indringende Kiëf-Roes het hy die vyand in 971 uit Thracië verdryf. Hy het grootprins Swjatoslaf I so geheel en al verslaan dat hy in beheer was van Bulgarye en Dobruja.

In 972 het hy die Abbasidiese Kalifaat en sy ondergeskikte state aangeval. In ’n tweede veldtog in 975 teen Sirië het Johannes se magte onder meer Damaskus, Nasaret, Beiroet en Tripoli oorgeneem, maar hy kon nie Jerusalem verower nie. Hy is in 976 skielik dood met sy terugkeer van die tweede veldtog.

Johannes is opgevolg deur Basilius II, die seun van Konstantyn VII wat in 960 deur sy pa tot medekeiser gekroon is.

## Verwysings 
## Bronne en verdere leesstof 
* 
* *The Oxford Dictionary of Byzantium*, Oxford University Press, 1991.
* 
* 

## Eksterne skakels 
* Profiel van keiser Johannes I 
* Munte van Tzimiskes

* 15px Hierdie artikel is vertaal uit die Engelse Wikipedia
Jiamusi

**Jiamusi** (Chinees: 佳木斯) is 'n stad in die Chinese provinsie Heilongjiang met 'n bevolking van 2&nbsp;552&nbsp;097 in 2010. Die stad is in die buitenste noordooste van China aan die grens met Rusland geleë. 

Jiamusi grens in die weste aan Harbin, in die noorde aan Hegang, in die suide aan Qitaihe, in die ooste aan Sjuangyasjan en in die weste aan Yichun.
Xianyang

**Xianyang** (Chinees: 咸阳) is 'n stad in die Chinese provinsie Sjaanxi met 'n bevolking van 5&nbsp;096&nbsp;006 in 2010. 

Die stad is in die noordelike sentrum van China aan die Wei-rivier geleë. Xianyang maak deel uit van die metropolitaanse gebied van Xi'an en lê in die weste daarvan. Tussen 221 v.C. en 206 v.C. het dit as eerste hoofstad van die keiserlike China onder Qin Shi Huang gedien.
Suihua

**Suihua** (Chinees: 绥化) is 'n stad in die Chinese provinsie Heilongjiang met 'n bevolking van 5&nbsp;416&nbsp;439 in 2010. 

Die stad is in die verre noordooste van China, wes van Mongolië, suid van Rusland en noord van Noord-Korea geleë. Suihua grens in die ooste aan Yichun, in die suide aan Harbin, in die weste aan Daqing, in die noordweste aan Qiqihar en in die noorde aan Heihe.
Jiaozuo

**Jiaozuo** (Chinees: 焦作) is 'n stad in die Chinese provinsie Henan met 'n bevolking van 3&nbsp;539&nbsp;860 in 2010. Die stad is in die ooste van China, aan die Geelrivier suidoos van Beijing en Tianjin geleë. 

Jiaozuo grens in die suide aan Zhengtsjou, in die ooste aan Xinxiang, in die weste aan Jiyuan en in die suidweste aan Luoyang.
Qinhuangdao

**Qinhuangdao** (Chinees: 秦皇岛) is 'n stad in die Chinese provinsie Hebei met 'n bevolking van 2&nbsp;897&nbsp;605 in 2010. Die stad is in die noordooste van China, noordoos van Beijing en Tianjin aan die kus van die Geelsee geleë. 

Qinhuangdaon grens in die suidweste aan Tangshan, in die noordweste aan Chengde en in die noordooste aan Liaoning. Dit is 'n belangrike hawestad van die land. Tydens die Bokseropstand in 1900 het buitelandse magte China hier binnegeval. 

## Olimpiese sport 
Tydens die Olimpiese Somerspele 2008 is die sokkerwedstryde in Qinhuangdao gespeel.
Zhuzhou

**Zhuzhou** (Chinees: 株洲), vroeër *Jianning*, is 'n stad in die Chinese provinsie Hunan met 'n bevolking van 3&nbsp;855&nbsp;609 in 2010. Die stad is in die suidooste van China aan die Xiangjiang-rivier net suidoos van Changsha geleë.
Bengbu

**Bengbu** (Chinees: 蚌埠) is 'n stad in die Chinese provinsie Anhui met 'n bevolking van 3&nbsp;164&nbsp;467 in 2010. Die stad is in die ooste van China aan die Huai-rivier, noord van Nanjing geleë. Bengbu staan bekend as "Pêrelstad" (珠城).
Anqing

**Anqing** (Chinees: 安庆) is 'n stad in die Chinese provinsie Anhui met 'n bevolking van 5&nbsp;311&nbsp;000 in 2010. Die stad is in die ooste van China aan die Yangtze-rivier geleë. Anqing grens in die ooste aan Tongling, in die suidooste aan Chitsjou, in die suide aan Jiujiang, in die weste aan Huanggang, in die noorde aan Lu'an en in die noordooste aan Chaohu.
Mudanjiang

**Mudanjiang** (Chinees: 牡丹江) is 'n stad in die Chinese provinsie Heilongjiang met 'n bevolking van 2&nbsp;798&nbsp;723 in 2010. Die stad is in die noordooste van China aan die grens tot Rusland en noord van Noord-Korea geleë. 

Mudanjiang grens in die weste aan Harbin, in die noordooste aan Jixi, in die noorde aan Qitaihe en in die suide aan Yanbian. Die Russiese hawestad Wladiwostok lê net 248 kilometer van Mudanjiang af.
Dada en die flower

**Dada en die Flower** is 'n Afrikaanse rolprent wat op 28 November 1986 vrygestel is.

## Genre 
Die rolprent is 'n romantiese komedie. 

## Hoofrolspelers 
* Sydney Hart as Dawid 'Flower' Blom
* Natania van Heerden as Imogene 'Dada' van Themaat 
* Sean du Preez as Gappie du Preez
* Christo Niehaus as Cassie
* Bennet de Klerk as Stewart 'Stewie' Hudson 
* Martie Fourie as Heleen 
* Cobus Rossouw as Dr. Robert van Themaat 
* Corrie Huyser as Eulanie van Themaat 
* Sandra Kotze as Annette Krynauw
* Nic de Jager as John van Aarde
* Paul Eilers as die skoolhoof 
* Peter Krummeck as kaptein Anderson 
* Bill Flynn as die verkeerskonstabel
* Elsa Krantz as mev. Hudson 
* Johan Scholtz as Grote 

## Storielyn 
Dada en die Flower is ‘n verhaal oor ses matriek maats se kameraderie, hul matriekvakansie saam in Margate, hul eerste “wegbreek” en hul eerste volwasse liefde.

## Sien ook 
* Lys van Afrikaanse rolprente
Johan du Plooy

**Johan du Plooy** (1926–2011) was 'n Suid-Afrikaanse akteur. Hy werk aanvanklik as 'n verkeersbeampte in Johannesburg en moes Jamie Uys vir 'n oortreding voorkeer. Jamie het gedink hy het potensiaal, en hom 'n rol in een van sy rolprente aangebied. Hy was veral bekend vir sy rolle in die prente Dirkie, Liefde vir Lelik en Lelik is my offer.

## Filmografie 
* Haak Vrystaat, 1976
* Suster Teresa, 1974
* Pens en Pootjies, 1974
* Die Voortrekkers, 1973
* Groetnis vir die Eerste Minister, 1973
* Die Sersant en die Tiger Moth, 1973 as fabrieksvoorman
* *They Call Me Lucky*, 1973
* Die Marmerpoel, 1972
* Breekpunt, 1971 as boer
* *Pressure Burst*, 1971 as Koos Lewis
* Dirkie, 1970 as Jack
* *Stop Exchange*, 1970
* Onwettige Huwelik, 1970
* Die Vervlakste Tweeling, 1969
* Stadig oor die Klippe, 1969 as mnr Wessels
* Dr Kalie, 1968 as Van Rensburg
* Oupa for Sale, 1968 as arm boer
* *Wild Season*, 1967 as Hennie de Waal
* *King Hendrik*, 1965
* Debbie, 1965
* *Kimberley Jim*, 1963
* Lord Oom Piet, 1962 as aankondiger
* Voor sononder, 1962 as Albie Marais
* Hou die Blink Kant Bo, 1960
* Nooi van my Hart, 1959 as bioskoop se bestuurder
* Rip van Wyk, 1959 as fotograaf
* Die Bosvelder, 1958
* Paul Krüger, 1956 as Dr. Heyman
* Geld Soos Bossies, 1955

## Verwysings
Die professor en die prikkelpop

***Die Professor en die Prikkelpop*** is 'n Afrikaanse rolprent wat in 1967 deur Mimosa Films vervaardig en uitgereik is. Die rolprent is ook vrygestel as "*The Professor and the Beauty Queen*". Jamie Uys was die regisseur en het ook die manlike hoofrol gespeel. Dit was Uys se eerste rolprent vir Mimosa Films.

## Genre 
Die rolprent is 'n komedie. Dit het geen ouderdomsperk en is geskik vir die hele gesin.

## Hoofrolspelers 
Die hoofspelers is:
* Jamie Uys (as die professor), Wynand Uys, Gert van den Bergh, Reinet Maasdorp, Tani de Lange, Gordon Mullholland, Arthur Swemmer en ander. Die sangeres Carike Keuzenkamp speel ook in die prent en sing die treffer *Timothy*.

## Storielyn 
’n Verstrooide professor, Hans Botha (Jamie Uys), is ’n beoordelaar in ’n skoonheidswedstryd wie se seun ontvoer word. Daar is ook gevegte en wedywering tussen die deelnemers, terwyl die professor lelik kleitrap.

## Sien ook 
* Lys van Afrikaanse rolprente

## Eksterne skakels 
* Inligting oor die fliek
Hulda Versteegh M.D.

***Hulda Versteegh M.D.*** is 'n Afrikaanse rolprent wat in 1970 uitgereik is. Die oorspronklike verhaal was ’n roman deur Christine du Plessis wat in die laat sestigerjare as ’n vervolgverhaal in die tydskrif Huisgenoot verskyn het. Wilna Snyman speel die vroulike hoofrol.

## Genre 
Die rolprent is 'n romantiese drama.

## Storielyn 
’n Stadsmeisie trek na ’n klein dorpie waar haar kleredrag, rookgewoonte en opvatting oor godsdiens die konserwatiewe gemeenskap skok en daartoe lei dat hulle haar vermy. Dan raak sy en die dorp se jong predikant op mekaar verlief.

## Sien ook 
* Lys van Afrikaanse rolprente
Salomien

***Salomien*** is 'n Afrikaanse rolprent wat in 1972 uitgereik is. Die oorspronklike roman, *Rondomtalie*, is deur Elsabe Steenberg geskryf en het in die tydskrif Sarie Marais verskyn. 

## Genre 
Die rolprent is 'n drama.

## Hoofrolspelers 
Die naamrol word vertolk deur Petru Wessels. Ander akteurs is onder andere Don Lamprecht, Cobus Rossouw, Wena Naudé en Wilna Snyman.

## Storielyn 
Salomien word tronk toe gestuur op aanklag dat sy haar man, Ernst, vermoor het. Sy ly aan geheueverlies, maar die tronkkapelaan glo sy sal onthou as sy haar herinneringe stuk-stuk neerskryf.
   
## Sien ook 
* Lys van Afrikaanse rolprente
Xinxiang

**Xinxiang** (Chinees: 新乡) is 'n stad in die Chinese provinsie Henan met 'n bevolking van 5&nbsp;707&nbsp;801 in 2010. 

Die stad is in die ooste van China geleë. Xinxiang grens in die suidweste aan Zhengzhou, in die suidooste aan Kaifeng, in die noorde aan Hebi en in die weste aan Jiaozuo.
Florida, Johannesburg

[duimnael|links|270px|Die destydse [Gereformeerde kerk Florida huisves nou 'n ander kerkgenootskap. ]]

**Florida** is 'n woongebied in Gauteng, Suid-Afrika. Dit is omtrent 10 myl wes van Johannesburg geleë. Die gebied wat as Florida bekend staan is oorspronklik op die plaas **Vogelstruisfontein** gestig. Vogelstruisfontein en die plase *Roodepoort* en *Paardekraal* is vir mynboukampe gebruik nadat goud in 1881 hier ontdek is.

Die hoofpad deur Florida, Goldmanstraat vorm die ruggraat vir plaaslike sake-aktiwiteit en burgerlike dienste. Die plaaslike biblioteek is een van die beste van sy soort in Johannesburg. 'n Aantal antieke handelaars wat in Afrikana meubels spesialiseer is aan die oostelike punt van Goldmanstraat geleë.

Florida Meer is 'n groot watermassa suid van die spoorlyn. Dit word omring deur residensiële eiendomme in die noorde en parke na die ooste en weste.

Hoewel Florida aanvanklik as 'n wit woongebied geklassifiseer is, is 30% van die inwoners tans kleurlinge. Die hoofrede hiervoor is die nabygeleë kleurling-townships van Bosmont, Coronationville, Newclare, Westbury en Riverlea.

Die treinstasie is geleë op die Springs na Randfonteinlyn met maklike toegang tot Johannesburg.

Die gebied word bedien deur die Afrikaanse Florida Hoërskool en Florida Laerskool, asook die Engelse Florida Primary School en Florida Park High School. Die plaaslike sportveld by Trezonapark is die tuiste van die Florida-Albion-sokkerklub, met geriewe vir hokkie, krieket, tennis en muurbal. Weens ingrypende demografiese veranderings het die Gereformeerde kerk Florida ontbind en is die NG gemeente Florida op 1 Oktober 2014 en Floridapark vroeg in 2016 by die gemeente Constantiakruin ingelyf. Die gemeente Kriel is reeds jare gelede by die Floridase moedergemeente ingelyf.

Die Florasentrum in Florida Hills is die omgewing se grootste en gewildste winkelsentrum.

## Sien ook 
* Florida (kiesafdeling)
* Gereformeerde kerk Florida
* NG gemeente Florida
* NG gemeente Floridapark
* NG gemeente Florida-Suid

## Verwysings
Willem van Zyl

duimnael|upright|Die Oorskotjie-geselskap, onder leiding van Willem van Zyl, stel voor: Die Verstoteling. 'n Stryd tussen Twee Susters - Die Moeder en haar Gunsteling, die Vader en sy Liefling. Wie van die twee Susters wen Tony Anderson?

**Willem van Zyl** was 'n Suid-Afrikaanse verhoogakteur.

Van Zyl begin sy loopbaan in 1927 by die gesamentlike Paul de Groot-geselskap. Hier speel hy in die *Gerieflike Huwelik* ('n verwerking van Alexandre Dumas se "Un Mariage sous Louis XV"). Toe die geselskap daarna opbreek, werk hy saam met die *Hendrik Hanekom Afrikaanse Toneelgeselskap*, en speel in *Oorskotjie* (deur Niccodemi), *Onskuldig Veroordeel* in 1928/29 en *Die Uur van Vergelding* (deur Friedrich Gunter) in 1930.

In 1930 trou hy met die aktrise Wena Naudé, en later die jaar smelt hulle saam met Hendrik Hanekom se geselskap om die *Hanekom-Van Zyl Geselskap* te vorm. Hier speel hy in *Wie is Wie* (*Tons of Money* van Will Evans) en *Die Silwer Koning* (deur H.A. Jones). In dieselfde jaar tree Hanekom uit om 'n skool te begin. Die geselskap is toe na die *Wena Naudé-Van Zyl Geselskap* hernoem.

Van Zyl en Wena het ’n dogter, Nilo gehad. Hulle is egter in 1940 geskei.

## Verwysings
Gee My Jou Hand

***Gee My Jou Hand*** is 'n Afrikaanse rolprent wat in 1963 uitgereik is. Die oorspronklike roman, *Het van Verlangekraal*, is deur Johann Bekker geskryf en is in 1983/'84 deur Jan Scholtz-films weer onder dié naam verfilm vir TV, met Sally Campher in die hoofrol. 

## Genre 
Die rolprent is 'n drama.

## Hoofrolspelers 
Die hoofspelers is Theunis Botha, Hannelie Swanepoel, Bettie Theron. 

## Storielyn 
Die rolprent gaan oor ’n opstandige skoolmeisie, Het Heiberg, wat in moeilike omstandighede grootword en talle probleme by die skool het, veral toe die dorp ’n nuwe skoolhoof kry.

## Sien ook 
* Lys van Afrikaanse rolprente

## Verwysings
Die vlugteling

***Die Vlugteling*** is 'n Afrikaanse rolprent wat in 1960 deur SA Rolprentproduksies uitgereik is. 

## Genre 
Die rolprent is 'n drama.

## Hoofrolspelers 
Die hoofspelers is onder andere Johann van Heerden, Dick van der Merwe, Wena Naudé en Gert van den Bergh.

## Storielyn 
’n Man vermoor ’n polisieman en gaan skuil op ’n plaas, waar hy voorgee hy is die blinde boer se verlore seun. Hy pers die familie af om stil te bly. Hy probeer ’n nuwe blaadjie omslaan, maar dan ontsnap sy vriende uit die plaaslike tronk en dwing hom om aan ’n bankroof deel te neem.

## Sien ook 
* Lys van Afrikaanse rolprente
Die hele dorp weet

***Die Hele Dorp Weet*** is 'n Afrikaanse rolprent wat in 1961 deur Carfo vervaardig en uitgereik is. Dit is geskoei op 'n gelyknamige boek deur Santie Grosskopf.

## Genre 
Die rolprent is ’n drama.

## Storielyn 
Dit handel oor ’n meisie wat ’n soektog na haar pa onderneem nadat haar ouers besluit het om te skei. Dit fokus op die vernietigende uitwerking van egskeiding op ’n gesin. Die rol van Soekie is vertolk deur Annemarie Botha, nou Annemarie Jones. Die prent is in 1975 deur Constantia Films herfilm onder die naam *Soekie*. 

## Sien ook 
* Lys van Afrikaanse rolprente
Swarthaak

Die **Swarthaak** (*Senegalia  mellifera*) is 'n algemene doringboom in Afrika. Die naam *mellifera* verwys na die boom se soetgeurige bloeisels en heuning. Die hout word pikswart as dit geolie word. Die boom staan in Engels as die *Blackthorn* bekend. Dit is gelys as nie bedreigd. In Suid-Afrika is die spesie inheems in Gauteng, Limpopo, Noord-Kaap, Noordwes en die Vrystaat. Buite Suid-Afrika is die boom inheems in Angola, Botswana, Djiboeti, Egipte, Eritrea, Eswatini, Ethiopië, Jemen, Kenia, Mosambiek, Namibië, Saoedi-Arabië, Somalië, Soedan, Tanzanië, Tsjad, Uganda, Zambië en Zimbabwe.

Die boom se FSA-nommer is 176.

## Verspreiding 
Die Swarthaak kom in die droë gebiede van Afrika en die Arabiese Skiereiland voor.

## Dieregebruike 
Die boom is 'n belangrike voedselbron vir beeste en wilde diere, veral in die droë gebiede van Afrika. Die blare en jong takke is besonder voedsaam en bevat 'n hoë persentasie proteïene. Die blomme word dikwels deur koedoes gevreet. Diere soos olifante, swartrenosters, kameelperde en elande vreet graag die blare.

## Subspesies 
* *Senegalia mellifera subsp. detinens* (Burch.) Kyal. & Boatwr.
* *Senegalia mellifera subsp. mellifera*

## Sien ook 
* Alfabetiese lys van Suid-Afrikaanse bome

## Verwysings 
## Bronne 
* REDLIST Sanbi
* Plants of the World Online

## Eksterne skakels 
* *Acacia mellifera* Foto's (Google Beelde)
Langfang

**Langfang** (Chinees: 廊坊) is 'n stad in die Chinese provinsie Hebei met 'n bevolking van 3&nbsp;850&nbsp;000 in 2010. Die stad is in die noordooste van China, net suidoos van Beijing en suidwes van Tianjin geleë. 

Langfang grens in die suidweste aan Baoding, in die suide aan Cangtsjou, in die noorde aan Beijing en in die ooste aan Tianjin. Die stad is tydens die Bokseropstand deur Europese magte verower en tydens die Tweede Chinees-Japannese Oorlog het die Slag van Langfang hier plaasgevind.
Kappie Botha

**Kappie Botha** is op 22 Mei 1917 gebore. Hy het eers op Worcester as ’n snyer en kleremaker gewerk en daarna na die Paarl verhuis. Hy het later met die rolprentkamera begin eksperimenteer en is deur dr. Anton Rupert gevra om ’n reklamefilm oor die Rembrandt-maatskappy te maak vir die destydse *African Mirror*. 

Later het Kappie by Carfo (Christelike Afrikaanse Radio en Film Organisasie) aangesluit en het hy een van die baanbrekers op die gebied van die Afrikaanse film geword. Hy is op 13 Mei 1997, enkele dae voor sy tagtigste verjaardag, op George oorlede.

## Filmografie 
* *K9 Baaspatrolliehond*, 1972
* *Hulda Versteegh MD*, 1970
* *Twee Broeders Ry Saam*, 1968
* *Bennie-Boet*, 1967
* *Voortreflike Familie Smit*, 1965 
* *Die Hele Dorp Weet*, 1961
* *Kyk na die Sterre*, 1960
* *Ek Sal Opstaan*, 1958

## Verwysings
Soekie

***Soekie*** is 'n Afrikaanse rolprent wat in 1975 deur Constantia Films vervaardig en uitgereik is. Dit is geskoei op die boek *Die Hele Dorp Weet* deur Santie Groskopf en is in 1961 die eerste keer verfilm onder dié naam.

## Genre 
Die rolprent is ’n drama.

## Akteurs 
Van die akteurs is Erna van der Bergh, Elma Potgieter, Petru Wessels, Dawid van der Walt en Wena Naudé.

## Storielyn 
Die rolprent handel oor ’n meisie wat ’n soektog na haar pa onderneem nadat haar ouers besluit het om te skei. Dit fokus op die vernietigende uitwerking van egskeiding op ’n gesin.

## Sien ook 
* Lys van Afrikaanse rolprente
Gordon Vorster

**Gordon Vorster** was 'n Suid-Afrikaanse skilder, rolprentregisseur, draaiboekskrywer en akteur.

Gordon Vorster is in 1924 op Warrenton, Noord-Kaap, gebore. Tydens die Tweede Wêreldoorlog het hy in Italië diens gedoen en in 1946 het hy vir 'n kort rukkie kunsopleiding in Florence ontvang. In 1947 is hy terug na Suid-Afrika waar hy 'n graadkursus in die skone kunste aan die Universiteit van die Witwatersrand gevolg het.

In 1949 het hy diens by 'n rolprentmaatskappy as draaiboekskrywer en regisseur aanvaar. Hy het sy eerste eenmantentoonstelling in 1955 gehou en na 'n siekbed in 1962 het hy voltyds begin skilder. Sy onderwerpkeuse is byna altyd die Suid-Afrikaanse landskap en die diere- en plantlewe. Sy liefde vir en kennis van die landskap dateer uit sy kinderjare wat hy gedeeltelik in die diamantvelde aan die grens van die Kalahari-woestyn en op 'n plaas by Kimberley deurgebring het.

Aanvanklik was sy werke abstrakte uitbeeldings van natuurverskynsels soos hittegolwe en stofwolke, maar gedurende die sestigerjare het daar realistiese beelde in sy werk begin voorkom. Hoewel hy nog sommige aspekte van moderne kunsstrominge aanwend en met verskillende tegnieke eksperimenteer, is daar ŉ duidelike neiging na 'n meer tradisionele uitbeelding in sy werk.

Gordon Vorster het Suid-Afrika in 1958 op die Venesiaanse Biënnale verteenwoordig en was ook ingesluit in die Suid-Afrikaanse tentoonstelling wat in 1958/59 in Nederland, België en Duitsland aangebied is. Hy het ook in New York en Israel uitgestal.

Hy was veral bekend vir sy spel in die rolprent, Pappalap. Sy eerste roman, *The Textures of Silence* () is in 1982 gepubliseer.

## Filmografie 
As regisseur:
* *The Fifth Season*, 1979
* *Sarah*, 1975
* Jy's Lieflik Vanaand, 1962
* Die Tweede Slaapkamer, 1962
* Basie, 1961
* Die Jagters, 1960
* Die Vlugteling, 1960
 
As skrywer:
* *Sarah*, 1975
* Jy's Lieflik Vanaand, 1962
* Die Tweede Slaapkamer, 1962
* Basie, 1961
* Die Jagters, 1960
* Die Vlugteling, 1960
* Inspan (storie), 1953
 
As akteur: 
* *Sam et Sally* (TV-reeks), 1980 as Davenport
* *The Guest: An episode in the Life of Eugène Marais*, 1977 as Oom Doors
* Sarah, 1975 as Carel Hansen
* Pappalap ('n Verhaal van 'n pa en sy dogter), 1971 as Pappalap
 
As vervaardiger:
* Sarah, 1975
 
Kunsdepartement:
* *Diamond Safari*, 1958 as kunsdirekteur
* Hier's Ons Weer! (stelontwerp)

## Eksterne skakels 
* Biografie op art-archives-southafrica.ch

## Bronnelys 
* Jeppe, Harold: Gordon Vorster. In: Lanten. Tydskrif vir Kennis en Kultuur. Jaargang 11, nr. 1, September 1961
* Wêreldspektrum, 1982, , volume 29, bl. 23
Sien Jou Môre

***Sien Jou Môre*** is 'n Afrikaanse rolprent wat in 1970 deur Kavalier Films vervaardig en uitgereik is. Dit is ’n kykie na die sestigerjare in Suid-Afrika, ’n era van dwelms, partytjies en sorgelose verhoudings, en was ’n gewaagde prent vir dié tyd. 

## Genre 
Die rolprent is 'n drama.

## Akteurs 
Van die akteurs is Chris du Toit, Clasie Botha, Tony Jay, Franz Marx en Francois van Heyningen.

## Storielyn 
Dis die sestigerjare en twee studente, Tien en Nelia, is verlief. ’n Vriendin sterf aan ’n oordosis en kort daarna pleeg haar vriend selfmoord. Tien voel ’n professor is vir albei se dood verantwoordelik en ’n konfrontasie ontstaan tussen die mans wat tot ’n tragedie lei.

## Sien ook 
* Lys van Afrikaanse rolprente
* A.P. du Plessis

## Eksterne skakels 
* Inligting oor die fliek
Lied in my hart

***Lied in My Hart*** is 'n Afrikaanse musiekrolprent wat in 1970 deur Kavalier Films vervaardig en uitgereik is. Die regisseur is Ivan Hall en van Suid-Afrika se bekendste sangers van dié tyd, soos Gé Korsten en Min Shaw, speel en sing daarin. Dit is in Engels bekend as *Song in My Heart*.

## Genre 
Dit is ’n musiekrolprent.

## Akteurs 
Van die hoofspelers is Ge Korsten, Mitsi Stander en Min Shaw. Nog bekendes in die prent is Pietie Meyer, Pieter Hauptfleisch, Jacques Loots, Patrick Mynhardt, Sann de Lange, Siegfried Mynhardt, Nellie du Toit en Tony Jay.

## Storielyn 
Gé Korsten speel die rol van ’n singende dominee, Paul Murray, wat bevriend is met Linda, die orreliste. Dié se broer, Parra, hoop sy trou met die dominee. Maar dan verskyn die beeldskone Estelle Beukes, dogter van die mynbaas, op die toneel. Paul trou met haar, maar die gemeente wil haar nie aanvaar nie. Uiteindelik vertrek hy en Estelle na Wene, waar hy in die operawêreld beland. Toe is daar ’n ongeluk by die myn en Parra smeek Paul per brief om terug te kom huis toe.

## Sien ook 
* Lys van Afrikaanse rolprente
Wynand Uys

**Wynand Uys** is die seun van die filmmaker, Jamie Uys wat as kinderakteur bekendheid verwerf het. Hy maak sy debuut in die rolprent, Die Professor en die Prikkelpop. Daarna speel hy die hoofrol in sy pa se rolprent, Dirkie. Hy deel egter nie sy pa se voorliefde vir rolprente nie en het sedertdien nog nie in een opgetree nie.

In die rolprent Dirkie vlieg die jong akteur en sy oom Piet na Namibië om op die plaas te gaan kuier. Sy oom kry 'n hartaanval en die vliegtuig stort in die woestyn neer. Oom Piet sterf, maar Dirkie en sy hond, Lollie oorleef die ongeluk. Hy moet talryke gevare, van uitdroging, skerpioene tot slange in die woestyn trotseer. 'n Boesman vind en versorg hom, maar Dirkie vermoed verkeerdelik dat die Boesman sy hond as voedsel vir hom aanbied en die misverstand veroorsaak dat die Boesman hom aan sy eie lot oorlaat. Intussen begin sy pa 'n soektog na hom en druk later meer as 'n miljoen pamflette om oor die woestyn te strooi.

## Filmografie 
* Dirkie, 1970 as Dirkie Hayes
* Die Professor en die Prikkelpop, 1967
Chobe-sandbabertjie

Die **Chobe-sandbabertjie** (*Zaireichthys dorae*) is 'n varswater vis wat voorkom Okavangorivier, Kwandorivier, Choberivier en boonste gedeelte van die Zambezirivier-stelsel. In Engels staan die vis bekend as die *Chobe sand catlet*.

## Voorkoms 
Die vis het 'n lang, tapse lyf en daar is drie pare baarde om die mond. Die kop is kort en die oë rond. Die vis is deurskynend met spikkels en met klein bruin vlekke op en word tot 25&nbsp;mm lank.

## Habitat 
Hulle leef in fyn sand areas waar hulle hul self begrawe sodat slegs die oë uitsteek.

## Sien ook 
* Alfabetiese lys van visse
* Lys van Suider-Afrikaanse visse volgens wetenskaplike name
* Lys van varswater visfamilies
* Lys van visfamilies

## Bron 
* *A Complete Guide to the FRESHWATER FISHES of Southern Africa.* Paul Skelton. 2001. 

## Eksterne skakel 
* http://fishbase.org/summary/Zaireichthys-dorae.html
Die wildtemmer

***Die Wildtemmer*** is 'n Afrikaanse rolprent wat in 1972 deur Kavalier Films vervaardig en uitgereik is. Elmo de Witt was die regisseur. Die prent is gegrond op die Springbokradio-vervolgverhaal met dieselfde titel.

## Genre 
Die rolprent is ’n drama.

## Akteurs 
Van die hoofspelers is Ben Dekker, Pieter Hauptfleisch, Brian Brooke en Ralph Loubser.

## Storielyn 
’n Groot, fris boer, Kobus le Grange, wil net sy werk doen en in vrede gelaat word, maar sy bure is agter sy plaas aan. Hy raak verlief op Rika, maar sy word van sy perd afgegooi en is verlam. Sy leer weer loop, maar sy dink hy kry haar jammer en beëindig die verhouding. Hy gaan woon op ’n ander plaas, waar hy weer verlief raak. Maar ook hier wag ’n tragedie.

## Sien ook 
* Lys van Afrikaanse rolprente
Seun van die wildtemmer

***Seun van die Wildtemmer*** is 'n Afrikaanse rolprent wat in 1973 deur Kavalier Films vervaardig en uitgereik is. Bertrand Retief was die regisseur.

## Genre 
Die rolprent is ’n drama.

## Akteurs 
Van die hoofspelers is Pieter Hauptfleisch, Lieb Bester en Ben Dekker.

## Storielyn 
Twintig jaar nadat die wildboer Kobus le Grange sy plaas verlaat het waar sy vrou, Jenny, dood is nadat sy deur ’n leeu aangeval is, keer sy seun, Rupert, terug saam met ou Tientong, ’n plaaswerker. Hy wil die vervalle plaas weer regruk, maar nes sy pa jare tevore het hy sonde met die bure en raak hy verlief op een van hul dogters, Ankia. Om sake te vererger het Rupert ’n mededinger wie se jaloesie geen perke ken nie. 

Intussen dra Tientong ’n groot geheim met hom saam.

## Sien ook 
* Lys van Afrikaanse rolprente
Die voortreflike familie Smit

***Voortreflike Familie Smit*** is 'n Afrikaanse rolprent wat in 1965 deur Carfo vervaardig en uitgereik is. Dit is geskoei op Anna M. Louw se verhaal met dieselfde naam wat oorspronklik in die tydskrif Sarie verskyn het en waarvoor Louw in 1968 die Scheepersprys vir Jeugliteratuur ontvang het. Dit is later ook deur Stephan Bouwer tot ’n televisiereeks verwerk.
 
## Genre 
Die rolprent is ’n drama.

## Akteurs 
Van die akteurs is Petrus Botha (oupa Smit) en Helen van Pletzen (Ouma Smit) en Jemima Wessels (Grietjie).

## Storielyn 
Die verhaal gaan oor ’n boeregesin wat stad toe verhuis en ’n bestaan in Kaapstad wil maak. Die gesin, onder leiding van oupa Smit, het dit nie breed nie, maar staan saam en word deur hul trots en selfrespek staande gehou. 

## Sien ook 
* Lys van Afrikaanse rolprente

## Verwysings
Vicki

***Vicki*** is 'n Afrikaanse rolprent wat in 1970 deur Kavalier Films vervaardig en uitgereik is. Ivan Hall was die regisseur.

## Genre 
Die rolprent is ’n liefdesdrama.

## Akteurs 
Van die hoofspelers is Sandra Britz, Johan Esterhuizen en Leonie Ross. Van die ander bekendes in die prent is Dana Niehaus, Wena Naudé en Dawid van der Walt.

## Storielyn 
Toe die verslaggewer Flip Botha die aantreklike Vicki du Preez raakloop, raak die twee halsoorkop verlief. Hy wil haar ouers ontmoet, maar toe hy hom aan Vicky se ma voorstel, verbleek die vrou en verlaat die kamer. 

Net toe Flip ’n langnaweek saam met Vicki wil deurbring, trek sy ryk pa toutjies en laat hom verplaas na Salisbury. Toe Vicky hom besoek, stuur sy redakteur hom op ’n sending. Dit lyk of almal hulle uit mekaar wil probeer hou en Vicky se ma het duidelik ’n groot geheim. 

## Sien ook 
* Lys van Afrikaanse rolprente
My broer se bril

***My Broer se Bril*** is 'n Afrikaanse rolprent wat in 1972 deur Bevil Films uitgereik is met Cobus Rossouw en Marié du Toit in die hoofrolle. Dirk de Villiers was die regisseur en skrywer daarvan. Dit word beskou as die eerste Afrikaanse riller.

## Genre 
Die rolprent is ’n riller/misdaaddrama.

## Akteurs 
Die akteurs is onder andere Cobus Rossouw, Marié du Toit, Pieter Fourie, Louw Verwey en Dawid van der Walt.

## Storielyn 
Die prent begin met ’n begrafnis en eindig met ’n skokkende ontknoping by die lees van ’n testament. Twintig jaar tevore het tweelingbroers, Adriaan en Paul van der Bijl, se paaie geskei ná ’n argument wat Adriaan blind gelaat het. Adriaan is verbitterd en bly in sy pa, wat diabetes het, se huis. Hy trou met sy pa se mooi verpleegster, Marie. Op die dag van sy pa se begrafnis keer Paul terug. Die twee broers se hereniging is nie vriendelik nie. ’n Skoot klap en die een lê dood. Adriaan vertel vir sy dienskneg, Freddie, dat hy Paul uit selfverdediging geskiet het. Net toe klop ’n speurder aan die deur. Marie tree intussen ook al hoe meer verdag op.

## Sien ook 
* Lys van Afrikaanse rolprente
Vlug van die seemeeu

***Vlug van die Seemeeu*** is 'n Afrikaanse rolprent wat in 1972 deur Quadro Films vervaardig en uitgereik is. Koos Roets was die regisseur.

## Genre 
Die rolprent is 'n drama.

## Akteurs 
Die akteurs is onder andere Don Leonard, Pieter Joubert, Trudi du Plessis, Wena Naudé, Sann de Lange en Wilna Snyman.

## Storielyn 
Ná ’n verlowing van amper vier jaar verbreek Leonie haar verhouding met Fritz, ’n beroemde dirigent en komponis. Fritz hanteer dit nie goed nie en word tronk toe gestuur ná ’n tref-en-trap-ongeluk terwyl hy onder die invloed is. 
Hy word later vanweë goeie gedrag vrygelaat, maar is geskok deur die skynheiligheid van die mense wat hom eens aanbid het.

## Sien ook 
* Lys van Afrikaanse rolprente
Die banneling

***Die Banneling*** is 'n Afrikaanse rolprent wat in 1971 deur RPM Film Studios uitgereik is. David Millin was die regisseur en het ook die kinematografie behartig.

## Genre 
Die rolprent is 'n aksiedrama.

## Akteurs 
Van die akteurs is Francois van Heyningen, Dirkie van den Bergh, Don Leonard, Marié du Toit en Jaco van der Westhuizen.

## Storielyn 
Die prent is gegrond op die Springbokradio-vervolgverhaal met dieselfde titel.

## Sien ook 
* Lys van Afrikaanse rolprente
Liefde vir Lelik

***Liefde vir Lelik*** is 'n Afrikaanse rolprent wat in 1971 uitgereik is. Keith van der Wat was die regisseur.

## Genre 
Die rolprent is 'n gesinsdrama.

## Akteurs 
Van die akteurs is Marie-Louise Muller, Pieter Bezuidenhout en Cobus Rossouw.

## Storielyn 
Die plaasseun Buks gaan woon by sy peetma en peetpa nadat hy sy ouers verloor het. Hy is nie gelukkig daar nie en loop weg na die plaas, waar die werkers Willem en Siena agtergebly het. Toe sy peetpa hom weer gaan haal, is daar ’n stryery met Willem, wat die seun op die plaas wil hou. Daar is egter ’n misverstand en Buks vlug weer.

## Sien ook 
* Lys van Afrikaanse rolprente
Jy is my liefling

***Jy Is My Liefling*** is 'n Afrikaanse musiekblyspel wat romanse, komedie en aksie saamgooi. Dit is in 1968 deur Kavalier Films verfilm en uitgereik. Dirk de Villiers was die regisseur.

## Genre 
Die rolprent is ’n musiekblyspel.

## Akteurs 
Die hoofspelers is Franz Marx, Siegfried Mynhardt en Min Shaw.

## Storielyn 
Willie Willeboer is ’n jong joernalis wat sy werk verloor en op ’n wildsplaas gaan bly om ’n boek te skryf. Hy raak verlief op die eienaar se dogter, Ans, maar sy beskou hom as ’n broer. Dan tel hy ’n diamant in die veld op en die aksie begin.

## Sien ook 
* Lys van Afrikaanse rolprente
* A.P. du Plessis
Pappa Lap

***Pappalap*** is 'n Afrikaanse rolprent wat in 1971 uitgereik is. Jans Rautenbach was die regisseur, skrywer en vervaardiger. Dit is ook bekend as *Pappa Lap: ’n Verhaal van ’n pa en sy dogter*.

## Genre 
Die rolprent is 'n gesinsdrama.

## Akteurs 
Van die akteurs is Katinka Heyns, Gordon Vorster, Hermien Dommisse en Marga van Rooy.

## Storielyn 
Die prent ondersoek die verhouding tussen ’n arm wewenaar en sy 17-jarige dogter. Sy droom van ’n matriekafskeid, die aantreklike seun in haar klas en ’n lang, wit rok. Hy verkoop in die geheim sy geliefde duiwe om vir haar ’n rooi rok te laat maak, maar intussen laat ’n onderwyseres ook vir Chrissie ’n rok maak: ’n wit, elegante rok. Watter een gaan Chrissie kies?

## Sien ook 
* Lys van Afrikaanse rolprente
Die erfgenaam

***Die Erfgenaam*** is 'n Afrikaanse rolprent wat in 1971 deur Quadro Films uitgereik is. Koos Roets was die regisseur en het ook die kinematografie behartig.

## Genre 
Die rolprent is 'n drama.

## Akteurs 
Van die akteurs is Mitsi Stander, Don Leonard, Wilna Snyman en Lourens Schultz. David Swart

## Sien ook 
* Lys van Afrikaanse rolprente
Breekpunt

***Breekpunt*** is 'n Afrikaanse rolprent wat in 1971 deur Mimosa Films vervaardig en uitgereik is. Daan Retief was die regisseur en skrywer.

## Genre 
Die rolprent is 'n drama.

## Akteurs 
Van die akteurs is Cobus Rossouw, Tani de Lange en Dawid Swart. Tani de Lange is benoem vir die Gert van den Bergh-prys vir haar vertolking van Marie.

## Storielyn 
Die verhaal speel af teen die agtergrond van die droë landskappe van Noordwes-Kaapland en Suid-Namibië. Op Marie se troudag word sy deur haar jaloerse vorige verloofde ontvoer. Hy dreig om haar en homself te skiet as sy probeer ontsnap. Dan gaan haar huidige verloofde op ’n soektog na haar.

## Sien ook 
* Lys van Afrikaanse rolprente
Die drie Van der Merwes

***Die Drie Van der Merwes*** is 'n Afrikaanse rolprent wat in 1970 deur Kavalier Films uitgereik is. Dirk de Villiers was die regisseur.

## Genre 
Die rolprent is ’n komedie.

## Akteurs 
Franz Marx speel die rol van die drie Van der Merwes. Van die ander akteurs is Marius Weyers, Sandra Prinsloo, Cobus Rossouw en Raedawn Stevens.

## Storielyn 
’n Sukkelende akteur, Koos van der Merwe, is dol oor Linden, die dogter van ’n miljoenêr wat haar Durban toe stuur om haar van Koos af weg te kry. Koos volg haar en vermom hom as kapt. James van der Merwe, ’n wêreldbekende seiljagvaarder. Intussen kom die kaptein se tweelingbroer, Piet, na Durban om sy neorotiese vrou te ontmoet. Toe die regte kapt. James van der Merwe boonop ook sy opwagting maak, is daar groot probleme. 

## Sien ook 
* Lys van Afrikaanse rolprente
Vermoede van onskuld

Die **vermoede van onskuld** of **onskuldpresumpsie** (Latyn: *praesumptio innocentiae*) is 'n grondbeginsel van die strafreg wat bepaal dat almal onskuldig geag word tot die teendeel bewys is. In siviele sake is die reg om as onskuldig geag te word normaalweg nie van toepassing nie. In strafregtelike sake moet die vervolging egter bo redelike twyfel kan bewys dat die beskuldigde wel skuldig is alvorens vonnisoplegging kan plaasvind.

In die geval van onskuld kan die aangeklaagde se naam en eer aangetas wees. Dis algemene praktyk dat die beskuldigde se naam nie beskerm word nie. Die persoon kry in die hof die geleentheid om homself te verweer en sodoende sy naam in ere te herstel, maar kan nie 'n eis vir skadevergoeding instel nie.

As die persoon egter skuldig bevind word, sal versagtende omstandighede aangehoor word waarna vonnisoplegging plaasvind. Die strafhof het gewoonlik 'n wye diskresie wanneer vonnisse oplê word, behalwe waar minimum vonnisse ter sprake is.

## Verwysings 
## Eksterne skakels 
* Presumption of Innocence  - Vermoede van onskuld
Metzdam

Die **Metzdam** is geleë in die Moetladimorivier, Limpopo, Suid-Afrika. Die dam is 13 km suidoos van Trichardtsdal geleë. Die dam het 'n bakmaat van 3,85 miljoen m3 en beslaan 'n oppervlakte van 0.55 km2. Die damwal is 16&nbsp;m hoog.

## Sien ook 
* Lys van grootste damme in Suid-Afrika

## Verwysings
Agnes Monica

**Agnes Monica** (geb. **Agnes Monica Muljoto**, Djakarta, 1 Julie 1986) is 'n sangeres en kunstenaar van Indonesië. Sy het haar loopbaan in die vermaakbedryf op sesjarige ouderdom begin en in die 1990's drie kinderalbums uitgereik. Sy het daarna ook 'n aanbieder van verskeie TV-kinderprogramme geword en in ’n sepie, *Pernikahan Dini* (2001), gespeel. Sy was in daardie stadium die hoogs betaalde tienerkunstenaar in die land.

In 2003 het Agnes haar eerste volwasse album uitgereik, waarmee sy groot sukses behaal het, en dit het haar aangespoor om die internasionale arena te betree. In 2005 het sy haar tweede volwasse album, ''Whaddup 'A..?!'', saam met die Amerikaanse R&B-sanger Keith Martin uitgegee. Sy het ook in twee Taiwannese dramareekse gespeel.
Dirkie

***Dirkie*** is 'n Afrikaanse rolprent wat in 1969 deur Mimosa Films vervaardig en uitgereik is. Jamie Uys was die regisseur en sy seun, Wynand Uys, het die naamrol vertolk onder die naam Dirkie Hayes. Dit is in Engels bekend as *Lost in the Desert* en het in 1972 ’n prys op die Teheranse Filmfees gewen.

## Genre 
*Dirkie* is ’n avontuurprent.

## Akteurs 
Van die akteurs wat in die fliek gespeel het sluit in:
* Wynand Uys as Dirkie (as Dirkie Hayes)
* Jamie Uys as Anton (as Jamie Hayes)
* Wilhelm Esterhuizen as Smitty
* Sue Burman as Joan
* Jan Bruyns as kolonel (as Jan Bruijns)
* Pieter Hauptfleisch as oom Pete
* Johan du Plooy as Jack
* Bill Brewer as redakteur
* Jacques Loots as dokter (as Jaques Loots)
* Heinrich Marnitz as Hoffman
* Eugene Erasmus as operateur

## Storielyn 
Die verhaal speel in die Kalahari-woestyn af en gaan oor ’n agtjarige seun en sy hond wat ná ’n vliegtuigongeluk alleen in die woestyn agterbly. Die seun trotseer allerhande ontberings terwyl ’n groot soektog na hom van stapel gestuur word.

## Ander tale 
Dirkie is ook in Engels gemaak onder die naam *Lost in the Desert*. Dit word ook soms *Dirkie Lost in the Desert* of *Adventure in the Red Desert* genoem. ’n Baie gewilde weergawe is in 1972 gemaak in Telugu, ’n Suid-Indiese taal, met die naam *Papam Pasivadu*. ’n Paar veranderings is aan die storielyn aangebring ter wille van die plaaslike gehoor.

## Sien ook 
* Lys van Afrikaanse rolprente

## Eksterne skakel 
Jamie Uys by Mimosa Films 

## Verwysings
Reeva Steenkamp

**Reeva Rebecca Steenkamp** (19 Augustus 1983 – 14 Februarie 2013) was 'n Suid-Afrikaanse model.  Sy het sedert 2012 met die Olimpiese atleet Oscar Pistorius uitgegaan. Sy is op 14 Februarie 2013 by sy huis doodgeskiet. Pistorius is dadelik vir die moord in hegtenis geneem. Hy is uiteindelik op 12 September 2014 aan strafbare manslag skuldig bevind vir die voorval  en op 21 Oktober 2014 tot vyf jaar tronkstraf gevonnis. Op 24 November 2017 is hy in hoër hof tot dertien jaar en vyf maande tronkstraf gevonnis.

Steenkamp is op 19 Augustus 1983 in Kaapstad gebore, maar het in Port Elizabeth grootgeword. In 2005 verwerf sy 'n regsgraad van die Nelson Mandela Metropolitaanse Universiteit.

Die werklikheidsreeks *Tropika Treasure Island*, waaraan sy deelgeneem het, is aanvanklik geskeduleer om vanaf 16 Februarie, 2 dae na haar dood uitgesaai te word. Haar ouers het toestemming gegee dat die program soos beplan kon voortgaan.

## Verwysings 
## Verdere leesstof 
*

## Eksterne skakels 
*Reeva Steenkamp se dood
Zhenjiang

**Zhenjiang** (Chinees: 镇江), vroeër *Jingjiang* (京江) of *Jingkou* (京口), is 'n stad in die Chinese provinsie Jiangsu met 'n bevolking van 3&nbsp;113&nbsp;384 in 2010. 

Die stad is in die ooste van China, wes van die Yangtze-monding aan die Oos-Chinese See geleë. Zhenjiang grens in die weste aan Nanjing, in die ooste aan Changtsjou en in die noorde aan Yangtsjou. Die stad is 'n belangrike vervoerknooppunt aan die Keiserkanaal.
Dandong

**Dandong** (Chinees: 丹东) is 'n stad in die Chinese provinsie Liaoning met 'n bevolking van 2&nbsp;409&nbsp;697 in 2010. Die stad is in die noordooste van China, aan die grens met Noord-Korea en aan die Yalu-monding in die Geelsee geleë. 

Dandong grens in die suidweste aan Dalian, in die weste aan Ansjan, in die noordweste aan Liaoyang en in die noorde aan Benxi. Danksy sy ligging is die stad 'n belangrike plek vir die handel tussen Noord-Korea en China. Dit is ook die grootste Chinese stad aan dié grens. In Dandong is die oostelike einde van die Groot Muur van China geleë.
Huludao

**Huludao** (Chinees: 葫芦岛) is 'n stad in die Chinese provinsie Liaoning met 'n bevolking van 2&nbsp;787&nbsp;032 in 2007. 

Die stad is in die noordooste van China, wes van die grens met Noord-Korea, oos van Beijing, noord van Dalian en aan die Geel See geleë. Huludao vorm saam met Dalian, Yingkou, Qinhuangdao en Qingdao die ekonomiese sirkel van die Bohaimeer.
Yibin

**Yibin** (Chinees: 宜宾) is 'n stad in die Chinese provinsie Sichuan met 'n bevolking van 4&nbsp;472&nbsp;001 in 2010. Die stad is in die suidweste van China, aan die Yangtzerivier geleë. Yibin grens in die ooste aan Lutsjou, in die weste aan Liangsjan en Lesjan en in die noorde aan Zigong. In die stad word deur die samevloeiing van die Min- en Yinsja-riviere die Jangtse gevorm.
Qujing

**Qujing** (Chinees: 曲靖) is 'n stad in die Chinese provinsie Yunnan met 'n bevolking van 5&nbsp;855&nbsp;055 in 2010. Die stad is in die suidweste van China, oos van Kunming geleë. Qujing is die tweede grootste stad van Yunnan ná die hoofstad Kunming en is 'n belangrike industriële stad.
Hezhou

**Hezhou** (Chinees: 贺州) is 'n stad in die Chinese outonome gebied Guangxi met 'n bevolking van 2&nbsp;090&nbsp;000 in 2004. 

Die stad is in die suidweste van China geleë.
Shaoyang

**Shaoyang** (Chinees: 邵阳) is 'n stad in die Chinese provinsie Hunan met 'n bevolking van 7&nbsp;071&nbsp;741 in 2010. Die stad is in die suidooste van China, net wes van Hengyang geleë. 

Shaoyang is een van die oudste stede in China en het 'n lang en ryk geskiedenis van meer as 2500 jaar. Die stad is 'n belangrike ekonomiese stad en vervoerknooppunt van Hunan.
Binzhou

**Binzhou** (Chinees: 滨州) is 'n stad in die Chinese provinsie Sjandong met 'n bevolking van 3&nbsp;661&nbsp;500 in 2004. Die stad is in die ooste van China, suid van Beijing en Tianjin aan die Geelrivier geleë. Binzhou grens in die suidweste aan Jinan, in die weste aan Dezhou, in die suide aan Zibo en in die ooste aan Dongying.
Weihai

duimnael|links|Koloniale vlag van Weihaiwei.
**Weihai** (Chinees: 威海) is 'n stad in die Chinese provinsie Sjandong met 'n bevolking van 2&nbsp;804&nbsp;800 in 2010. Die stad is in die ooste van China aan die kus van die Geelsee geleë. 

Weihai grens in die weste aan Yantai. Tussen 1898 en 1930 was die stad bekend as *Weihaiwei* of *Port Edward* onder die Britse kolonie.
Yangjiang

**Yangjiang** (Chinees: 阳江) is 'n stad in die Chinese provinsie Guangdong met 'n bevolking van 2&nbsp;628&nbsp;000 in 2004. 

Die stad is in die suidooste van China aan die kus van die Suid-Chinese See geleë. Yangjiang grens in die weste aan Maoming, in die noorde aan Yunfu en in die ooste aan Jiangmen.
Dezhou

**Dezhou** (Chinees: 德州) is 'n stad in die Chinese provinsie Sjandong met 'n bevolking van 5&nbsp;586&nbsp;200 in 2010. 

Die stad is in die ooste van China, suid van Beijing en Tianjin aan die Geelrivier en die Keiserkanaal geleë. Dezhou grens in die suidooste aan Jinan, in die suidweste aan Liaocheng en in die noordooste aan Bintsjou.
Kaptein Caprivi

***Kaptein Caprivi*** is 'n Afrikaanse rolprent wat in 1972 deur Brigadier Films uitgereik is. Albie Venter was die regisseur.

## Genre 
Die rolprent is 'n aksiedrama.

## Akteurs 
Van die akteurs is Will Seallie, Rod Stewart, Norman Smith, Sandy Nkoma en Ken Hare.

## Storielyn 
Landmyne, terroriste en die Rooi gevaar word uitgebeeld in Kaptein Caprivi. ’n Groep insypelaars blaas ’n bakkie op en neem ’n paar boere as gyselaars. Kaptein Caprivi (Will Sealie) word aangesê om hulle terug te kry. 

## Sien ook 
* Lys van Afrikaanse rolprente
Taizhou, Jiangsu

**Taizhou** (Chinees: 泰州) is 'n stad in die Chinese provinsie Jiangsu met 'n bevolking van 4&nbsp;618&nbsp;558 in 2010. Die stad is geleë in die ooste van China naby die Yangtze-monding in die Oos-Chinese See. 

Taizhou grens in die ooste aan Nantong, in die noorde aan Yancheng en in die weste aan Yangzhou. China se huidige eerste minister, Hu Jintao, is in die Jiangyan-distrik van Taizhou gebore.
Chuzhou

**Chuzhou** (Chinees: 滁州) is 'n stad in die Chinese provinsie Anhui met 'n bevolking van 4&nbsp;618&nbsp;558 in 2010. Die stad is geleë in die ooste van China, net noordwes van Nanjing. Chuzhou grens in die suidweste aan Hefei, in die weste aan Huainan, in die noordweste aan Bengbu en in die suide aan Chaohu.
Jiujiang

**Jiujiang** (Chinees: 九江) is 'n stad in die Chinese provinsie Jiangxi met 'n bevolking van 4&nbsp;728&nbsp;763 in 2010. 

Die stad is geleë in die suidooste van China, aan die Yangtze. Dit is die tweede grootste stad van die provinsie Jiangxi ná Nanchang. Die naam Jiujiang beteken "nege riviere".
Rooibandstrandkiewiet

duimnael|links|'n Volwasse rooibandstrandkiewiet.
duimnael|links|'n Kuiken van 'n paar dae oud.

Die **rooibandstrandkiewiet** (*Charadrius pallidus*) is 'n voëlspesie in die *Charadriidae*-familie. In Engels staan dit bekend as die *Chestnut banded plover*.

Dit kom in Angola, Botswana, Kenia, Mosambiek, Namibia, Suid-Afrika, Tanzania, Zambië en Zimbabwe voor.

Die nes word in kalkgrond, droë modder of klipperige grond uitgeskrop. Dit is ongeveer 5&nbsp;cm in deursnee en 1&nbsp;cm diep en is altyd binne 50&nbsp;m van die waterrand.

## Subspesies 
* *Charadrius pallidus pallidus*
* *Charadrius pallidus venustus*

## Sien ook 
* Alfabetiese lys van Suid-Afrikaanse voëls
* Lys van Suid-Afrikaanse voëls (gegroepeer)
* Lys van Suider-Afrikaanse voëls volgens wetenskaplike name

## Verwysings
Cangzou

**Cangzou** (Chinees: 沧州) is 'n stad in die Chinese provinsie Hebei met 'n bevolking van 7&nbsp;134&nbsp;053 in 2010. Die stad is in die noordooste van China, naby die kus van die Golf van Bohai, suid van Beijing en Tianjin geleë. Cangzou grens in die suidweste aan Hengsjui, in die weste aan Baoding en in die noorde aan Langfang.
Puyang

**Puyang** (Chinees: 濮阳) is 'n stad in die Chinese provinsie Henan met 'n bevolking van 3&nbsp;629&nbsp;300 in September 2008. Die stad is in die ooste van China, aan die Geelrivier geleë. Puyang grens in die weste aan Anyang en in die suidweste aan Xinxiang.
Hegang

**Hegang** (Chinees: 鹤岗) is 'n stad in die Chinese provinsie Heilongjiang met 'n bevolking van 1&nbsp;058&nbsp;665 in 2010. Die stad is in die buitenste noordooste van China, suid van die Amoer en die grens met Rusland geleë. Hegang grens in die suidooste aan Jiamusi en in die weste aan Yichun. Die stad is in 1906 gestig.
Lianyungang

**Lianyungang** (Chinees: 连云港) is 'n stad in die Chinese provinsie Jiangsu met 'n bevolking van 4&nbsp;822&nbsp;300 in 2008. 

Die stad is in die ooste van China, aan die kus van die Geelsee geleë. Lianyungang grens in die suidooste aan Yancheng, in die suide aan Huai'an en Suqian en in die suidweste aan Xutsjou.
Taizhou

Die term **Taizhou** kan verwys ná:

* 'n Stad in die Sjinese provinsie Jiangsu, sien Taizhou, Jiangsu (泰州市).
* 'n Stad in die Sjinese provinsie Zhejiang, sien Taizhou, Zhejiang (台州市).
Yulin

**Yulin** (Chinees: 玉林) is 'n stad in die Chinese outonome gebied Guangxi met 'n bevolking van 5&nbsp;980&nbsp;000 in 2004. 

Die stad is in die suidooste van China, noord van die kus van die Suid-Chinese See, en wes van Hongkong en Macau geleë.